Ο **Διαγωνισμός Νέων Χορευτών Eurovision 2017** ήταν ο 15ος διαγωνισμός νέων χορευτών της Eurovision. Ο τελικός διεξήχθη στον Συνεδριακό Κέντρο Πράγας, στην πρωτεύουσα της Τσεχίας, Πράγα στις 16 Δεκεμβρίου 2017. Αυτή ήταν η δεύτερη συνεχόμενη φορά όπου ο διαγωνισμός διοργανώθηκε από την Τσεχική Τηλεόραση (ČT). Ο διαγωνισμός απευθύνεται σε νέους χορευτές ηλικίας 16 έως 21 ετών, οι οποίοι διαγωνίζονται σε σε μοντέρνους χορούς, με την προϋπόθεση ότι δεν ασχολούνται επαγγελματικά.

Οκτώ χώρες συμμετείχαν στον διαγωνισμό, με την Πορτογαλία να επιστρέφει έχοντας συμμετάσχει τελευταία φορά το 2011, ενώ η Αλβανία, η Ολλανδία και η Σλοβακία αποχώρησαν. Τον διαγωνισμό κέρδισε η Paulina Bidzińska από την Πολωνία, ενώ η Patricija Crnkovič από τη Σλοβενία έλαβε τη δεύτερη θέση.

Τοποθεσία
---------

Για περισσότερες πληροφορίες για τη διοργανώτρια πόλη: Πράγα
Διαγωνισμός Νέων Χορευτών Eurovision 2017 is located in ΕυρώπηΒαλέταΒαλέταΠράγα**Πράγα**:Πόλη διεξαγωγής του διαγωνισμού  
:Πόλη που αποχώρησε από τη διεξαγωγή του διαγωνισμού
Το Συνεδριακό Κέντρο Πράγας, χώρος διεξαγωγής του διαγωνισμούΣτις 7 Ιουλίου 2015, η πρωτεύουσα της Μάλτας, Βαλέτα, επιλέχθηκε ως η διοργανώτρια πόλη του διαγωνισμού. Ο λόγος που επιλέχθηκε η συγκεκριμένη πόλη ήταν να συμπέσει ο διαγωνισμός με την περίοδο που η Βαλέτα ήταν Πολιτιστική πρωτεύουσα της Ευρώπης (2018). Ο διαγωνισμός ήταν αρχικά προγραμματισμένος να διεξαχθεί στις 9 Ιουνίου 2017, στο Mediterranean Conference Centre. Ωστόσο, στις 19 Νοεμβρίου 2016 διέρρευσε πως ο διοργανωτής (PBS) είχε σκοπό να διοργανώσει τον διαγωνισμό σε ανοικτό χώρο, όπως ο Διαγωνισμός Νέων Μουσικών Eurovision 2016. Στις 24 Δεκεμβρίου 2016, ανακοινώθηκε πως ο διαγωνισμός θα διεξαχθεί στο Λιμάνι της Βαλέτας.

Τον Ιανουάριο του 2017, η EBU ανακοίνωσε πως ο ραδιοτηλεοπτικός φορέας της Μάλτας, PBC, ο οποίος είχε δεχθεί τον Ιούλιο του 2015 να φιλοξενήσει τον διαγωνισμό, δεν μπορούσε να εκπληρώσει τη συγκεκριμένη δέσμευση εξαιτίας περιστάσεων πέρα από τον έλεγχό του. Η EBU δήλωσε, επίσης, πως ψάχνει να βρει άλλον ραδιοτηλεοπτικό φορέα για να διοργανώσει τον διαγωνισμό, αλλά σε περίπτωση που δεν βρεθεί κάποιος ο διαγωνισμός θα ακυρωθεί και θα επιστρέψει το 2019. Αυτή θα ήταν η τρίτη φορά που ο ραδιοτηλεοπτικός φορέας της Μάλτας, Public Broadcasting Services (PBS), θα φιλοξενούσε κάποιον διαγωνισμό Eurovision μετά από τις Junior Eurovision to 2014 και το 2016.

Τον Μάιο, ωστόσο, κατά τη διάρκεια συνέντευξης τύπου για τον εθνικό του τελικό, ο ραδιοτηλεοπτικός φορέας της Πολωνίας, Telewizja Polska (TVP), επιβεβαίωσε πως ο διαγωνισμός θα διεξαχθεί στην Τσεχία, αργότερα μέσα στη χρονιά. Στις 18 Μαΐου 2017, ο ραδιοτηλεοπτικός φορέας της Τσεχίας, Česká televize (ČT) επιβεβαίωσε πως θα διοργανώσει τον διαγωνισμό. Αργότερα, αναφέρθηκε πως ο διαγωνισμός θα διεξαχθεί στις 16 Δεκεμβρίου 2017. Ο ραδιοτηλεοπτικός φορέας της Σλοβενίας, Radiotelevizija Slovenija (RTVSLO) επιβεβαίωσε πως ο διαγωνισμός θα διεξαχθεί στην Πράγα. Στις 22 Ιουνίου 2017, η EBU ανακοίνωσε πως ο διαγωνισμός θα διεξαχθεί στο Forum Hall του Συνεδριακού Κέντρου Πράγας.

### Επιλογή διοργανωτή

Σε αντίθεση με τον Διαγωνισμό Τραγουδιού Eurovision, όπου η νικήτρια χώρα διοργανώνει τον επόμενο διαγωνισμό, στον Διαγωνισμό Νέων Χορευτών αυτό δεν ισχύει. Η Διευθύνουσα Ομάδα του διαγωνισμού πραγματοποιεί μια συνάντηση όπου συζητάει τις αιτήσεις διοργάνωσης από διάφορες χώρες και στη συνέχεια αποφασίζουν ποια θα φιλοξενήσει τον επόμενο διαγωνισμό.

Μορφή
-----

Στον διαγωνισμό συμμετέχουν μη επαγγελματίες χορευτές ηλικίας από 16 έως 21 ετών, οι οποίοι πραγματοποιούν μία χορευτική ρουτίνα της επιλογής τους, την οποία έχουν προετοιμάσει πριν τον διαγωνισμό. Επιπλέον, όλοι οι συμμετέχοντες χορευτές πραγματοποιούν μαζί ένα ομαδικό χορευτικό.

### Κριτική Επιτροπή

Τα μέλη της κριτικής επιτροπής (οι οποίοι είναι επαγγελματίες και γνώστες του μπαλέτου, του σύγχρονου και του μοντέρνου χορού) βαθμολογούν τον κάθε χορευτή τόσο στην ατομική του ρουτίνα όσο και στο ομαδικό χορευτικό. Όταν καταμετρηθούν οι ψήφοι της κριτικής επιτροπής, οι χορευτές με τα δύο υψηλότερα σκορ προκρίνονται στον τελικό γύρο. Ο τελικός γύρος περιλαμβάνει ένα "διπλό χορό" 90 δευτερολέπτων όπου κάθε χορευτής έχει 45 δευτερόλεπτα να πραγματοποιήσει μια τυχαία χορευτική ρουτίνα. Ο τελικός νικητής θα αποφασιστεί και αυτός από την κριτική επιτροπή αμέσως μετά τον τελικό γύρο.

Τα μέλη της κριτικής επιτροπής ήταν τα παρακάτω:

* Τσεχία – Daria Klimentová
* Σουηδία – Ambra Succi
* Ισραήλ – Itzik Galili

Συμμετέχουσες χώρες
-------------------

Στις 14 Αυγούστου 2017, αποκαλύφθηκε πως οκτώ χώρες θα συμμετάσχουν στον διαγωνισμό, με την Πορτογαλία να επιστρέφει για πρώτη φορά μετά το 2011, ενώ η Αλβανία, η Ολλανδία και Σλοβακία αποχώρησαν. Αυτός είναι ο μικρότερος αριθμός συμμετεχόντων στην ιστορία του διαγωνισμού.

| Σειρά | Χώρα | Συμμετέχων | Χορός | Χορογράφος | Αποτέλεσμα |
| --- | --- | --- | --- | --- | --- |
| 01 | Νορβηγία Νορβηγία  | Anna Louise Amundsen | "These Days" | Tine Erica Aspaas | Εκτός |
| 02 |  Γερμανία | Danila Kapustin | "Desde Otello" | Goyo Montero | Εκτός |
| 03 |  Μάλτα | Denise Buttigieg | "Q.W." | Joeline Tabone | Εκτός |
| 04 | Πορτογαλία Πορτογαλία  | Raquel Fidalgo | "Esquiva" | Marius Petipa | Εκτός |
| 05 |  Πολωνία | Paulina Bidzińska | "La Certa" | Jacek Przybyłowicz | Προκρίθηκε |
| 06 |  Σλοβενία | Patricija Crnkovič | "Disintegration" | Patricija Crnkovič | Προκρίθηκε |
| 07 |  Σουηδία | Christoffer Collins | "Solo-X" | Sigge Modigh | Εκτός |
| 08 |  Τσεχία | Michal Vach | "Monologue" | Michal Vach and Lenka Halašová | Εκτός |

### Τελικός γύρος

| Χώρα | Συμμετέχων | Χορός | Θέση |
| --- | --- | --- | --- |
|  Σλοβενία | Patricija Crnkovič | "Disintegration" | 2 |
|  Πολωνία | Paulina Bidzińska | "La Certa" | 1 |

Αναμετάδοση
-----------

Οι παρακάτω χώρες, με σειρά ημερομηνίας αναμετάδοσης, είχαν επιβεβαιώσει πως αναμετέδωσαν τον διαγωνισμό.

| Ημερομηνία αναμετάδοσης | Χώρα | Σταθμός |
| --- | --- | --- |
| 16 Δεκεμβρίου 2017 |  Αλβανία | RTSH 1 HD |
|  Μάλτα | TVM1 (1 ώρα καθυστέρηση) |
|  Πολωνία | TVP Kultura |
|  Πορτογαλία | RTP2 (2 ώρες καθυστέρηση) |
|  Σλοβενία | RTVSLO2 (5 λεπτά καθυστέρηση) |
|  Σουηδία | SVT2 και SVT Play |
|  Τσεχία | ČT art |
|  Υπόλοιπος κόσμος | YouTube |
| 17 Δεκεμβρίου 2017 |  Νορβηγία | NRK2 |
| 7 Ιανουαρίου 2018 |  Γερμανία | WDR Fernsehen |

Άλλες χώρες
-----------

Δείτε επίσης
------------

* Διαγωνισμός Τραγουδιού Eurovision 2017
* Διαγωνισμός Παιδικού Τραγουδιού Eurovision 2017
* Διαγωνισμός Χορωδίας Eurovision 2017

Παραπομπές
----------

1. 1 2  «EYD'17: Malta To Host Eurovision Young Dancers 2017 - Eurovoix» (στα αγγλικά). *Eurovoix*. 2015-07-07.. Ανακτήθηκε στις 2018-07-18.
2. ↑  «EYD'17: Eurovision Young Dancers 2017 Final 9 June - Eurovoix» (στα αγγλικά). *Eurovoix*. 2015-11-10.. Ανακτήθηκε στις 2018-07-18.
3. ↑  «Malta Plans To Host Eurovision Young Dancers in the Open Air - Eurovoix» (στα αγγλικά). *Eurovoix*. 2016-11-19.. Ανακτήθηκε στις 2018-07-18.
4. ↑  «EYD'17: Grand Harbour The Venue of Eurovision Young Dancers - Eurovoix» (στα αγγλικά). *Eurovoix*. 2016-12-24.. Ανακτήθηκε στις 2018-07-18.
5. ↑  «Update on Eurovision Young Dancers 2017 - Eurovision Young Dancers». *youngdancers.tv*. Αρχειοθετήθηκε από το πρωτότυπο στις 18 Ιουλίου 2018. Ανακτήθηκε στις 18 Ιουλίου 2018.
6. ↑  OMI, Telewizja Polska SA -. «Młody Tancerz Roku tylko w TVP Kultura - Telewizja Polska S.A. - tvp.pl». *centruminformacji.tvp.pl*. Ανακτήθηκε στις 18 Ιουλίου 2018.
7. ↑  «Czech Republic: Confirmed As Host Country of Eurovision Young Dancers 2017 - Eurovoix» (στα αγγλικά). *Eurovoix*. 2017-05-18.. Ανακτήθηκε στις 2018-07-18.
8. ↑  «Eurovision Young Dancers 2017 To Be Held On December 16? - Eurovoix» (στα αγγλικά). *Eurovoix*. 2017-05-29.. Ανακτήθηκε στις 2018-07-18.
9. ↑  «It's official: 15th Eurovision Young Dancers to take place in Prague - Eurovision Song Contest Lisbon 2018». *eurovision.tv*. Ανακτήθηκε στις 18 Ιουλίου 2018.
10. ↑  Fisher, Luke James (7 Ιουλίου 2015). «Malta to host Eurovision Young Dancers 2017». *Eurovision Young Dancers*. EBU. Αρχειοθετήθηκε από το πρωτότυπο στις 15 Μαρτίου 2016. Ανακτήθηκε στις 18 Ιουλίου 2018.
11. 1 2  «How it works - Eurovision Young Dancers». *youngdancers.tv*. Αρχειοθετήθηκε από το πρωτότυπο στις 19 Ιουλίου 2018. Ανακτήθηκε στις 18 Ιουλίου 2018.
12. ↑  «Prague 2017 - Eurovision Young Dancers». *youngdancers.tv*. Αρχειοθετήθηκε από το πρωτότυπο στις 19 Ιουλίου 2018. Ανακτήθηκε στις 18 Ιουλίου 2018.
13. ↑  «Eurovision Young Dancers 2017 Will Be The Smallest Contest to Date - Eurovoix» (στα αγγλικά). *Eurovoix*. 2017-08-13.. Ανακτήθηκε στις 2018-07-18.
14. 1 2 3 4 5 6 7  «Prague 2017 - Eurovision Young Dancers». *youngdancers.tv*. Αρχειοθετήθηκε από το πρωτότυπο στις 19 Ιουλίου 2018. Ανακτήθηκε στις 18 Ιουλίου 2018.
15. ↑  «Eurovision Young Dancers 2017: Where to Watch - Eurovoix» (στα αγγλικά). *Eurovoix*. 2017-12-15.. Ανακτήθηκε στις 2018-07-18.

Εξωτερικοί σύνδεσμοι
--------------------

Επίσημη ιστοσελίδα